CELEX: 52012JC0003
Language: mt
Date: 2012-02-20
Title: Proposta Konġunta għal REGOLAMENT TAL-KUNSILL  li jemenda r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

|
			
		
		
		52012JC0003
		
			Proposta Konġunta għal REGOLAMENT TAL-KUNSILL  li jemenda r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja /* JOIN/2012/03 final - 2012/0031 (NLE) */
			
				
		
		
			
			   	MEMORANDUM TA’ SPJEGAZZJONI
(1)              
Fit-18 ta' Jannar 2012, il-Kunsill
adotta r-Regolament (UE) Nru 36/2012 dwar miżuri restrittivi fid-dawl
tas-sitwazzjoni fis-Sirja. Dan ir-Regolament ħassar u ssostitwixxa
r-Regolament (UE) Nru 442/2011. 
(2)              
Il-Kunsill issa laħaq ftehim politiku dwar
l-adozzjoni ta' miżuri addizzjonali, partikolarment projbizzjoni fuq
il-bejgħ, ix-xiri, it-trasport u s-senserija tad-deheb, metalli
prezzjużi u djamanti, miżuri restrittivi kontra l-Bank Ċentrali
tas-Sirja, u żidiet mal-lista ta' persuni u entitajiet fil-mira. 
(3)              
Din il-miżura taqa' fi ħdan il-kamp ta'
applikazzjoni tat-Trattat dwar il-Funzjonament tal-Unjoni Ewropea, u
għalhekk, ir-Rappreżentant Għoli tal-Affarijiet Barranin u
l-Politika ta' Sigurtà u l-Kummissjoni Ewropea jipproponu l-emenda
tar-Regolament UE 36/2012 biex dawn il-miżuri jidħlu
fis-seħħ.
2012/0031 (NLE)
Proposta Konġunta għal
REGOLAMENT TAL-KUNSILL 
li jemenda r-Regolament (UE) Nru 36/2012
dwar miżuri restrittivi fid-dawl tas-sitwazzjoni fis-Sirja
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 215
tiegħu, 
Wara li kkunsidra d-Deċiżjoni
tal-Kunsill 2011/782/PESK dwar miżuri restrittivi kontra s-Sirja[1],

Wara li kkunsidra l-proposta konġunta
mir-Rappreżentant Għoli tal-Unjoni għall-Affarijiet Barranin u
l-Politika ta' Sigurtà u l-Kummissjoni Ewropea,
Billi:
(1)              
Fit-18 ta' Jannar 2012, il-Kunsill
adotta r-Regolament (UE) Nru 36/2012 dwar miżuri restrittivi fid-dawl
tas-sitwazzjoni fis-Sirja[2]. 
(2)              
Fid-dawl tar-ripressjoni brutali kontinwa u l-ksur
kontinwu tad-drittijiet tal-bniedem mill-Gvern tas-Sirja,
id-Deċiżjoni tal-Kunsill 2012/.../PESK, li temenda
d-Deċiżjoni 2011/782/PESK, tipprovdi għal miżuri
addizzjonali, partikolarment projbizzjoni fuq il-bejgħ, ix-xiri,
it-trasport u s-senserija tad-deheb, metalli prezzjużi u djamanti,
miżuri restrittivi kontra l-Bank Ċentrali tas-Sirja, u żidiet
mal-lista ta' persuni u entitajiet fil-mira. 
(3)              
Dawk il-miżuri jaqgħu fil-kamp ta'
applikazzjoni tat-Trattat dwar il-Funzjonament tal-Unjoni Ewropea u,
għalhekk, partikolarment bil-ħsieb li tiġi żgurata
l-applikazzjoni uniformi tagħhom mill-operaturi ekonomiċi fl-Istati
Membri kollha, hija meħtieġa azzjoni regolatorja fil-livell
tal-Unjoni sabiex timplimentahom.
(4)              
Ir-Regolament tal-Kunsill (UE) Nru 36/2012
għandu għalhekk jiġi emendat kif suppost.
(5)              
Sabiex jiġi żgurat li l-miżuri
previsti f'dan ir-Regolament ikunu effettivi, dan ir-Regolament għandu
jidħol fis-seħħ minnufih,
ADOTTA DAN IR-REGOLAMENT:
Artikolu 1
Ir-Regolament (UE) Nru 36/2012 huwa
emendat kif ġej:
(1)        Għandu jiddaħħal
l-Artikolu 11a li ġej:
"Artikolu 11a
1.           Għandhom jiġi
pprojbiti:
a)      il-bejgħ, il-forniment,
it-trasferiment jew l-esportazzjoni, diretta jew indiretta, ta' deheb, metalli
prezzjużi u djamanti, kif elenkat fl-Anness VIII, sew jekk
joriġinaw mill-Unjoni, lill-Gvern tas-Sirja, lill-korpi pubbliċi,
lill-korporazzjonijiet, lill-aġenziji tiegħu, lill-Bank Ċentrali
tas-Sirja u lil kwalunkwe persuna, entità jew korp, li jaġixxu f'isimhom
jew b'ordni minnhom, jew lil kwalunkwe entità jew korp li huma proprjetà jew
ikkontrollati minnhom; 
(b)     ix-xiri, l-importazzjoni jew it-trasport
ta' deheb, metalli prezzjużi u djamanti, kif elenkat fl-Anness VIII,
sew jekk l-oġġett ikkonċernat joriġina mils-Sirja jew le,
mill-Gvern tas-Sirja, mill-korpi pubbliċi, mill-korporazzjonijiet,
mill-aġenziji tiegħu, mill-Bank Ċentrali tas-Sirja u minn
kwalunkwe persuna, entità jew korp, li jaġixxu f'isimhom jew b'ordni
minnhom, jew lil kwalunkwe entità jew korp li huma proprjetà jew ikkontrollati
minnhom; u
(c)     li jiġu
pprovduti, direttament jew indirettament, ta' assistenza teknika jew ta'
servizzi ta' senserija, finanzjament jew assistenza finanzjarja, relatata
mal-merkanzija stabbilita fil-punti (a) u (b) lill-Gvern tas-Sirja,
lill-korpi pubbliċi, lill-korporazzjonijiet, lill-aġenziji
tiegħu, lill-Bank Ċentrali tas-Sirja u lil kwalunkwe persuna, entità
jew korp, li jaġixxu f'isimhom jew b'ordni minnhom, lil kwalunkwe entità
jew korp li huma proprjetà jew ikkontrollati minnhom; 
2.           L-Anness VIII
għandu jinkludi deheb, metalli prezzjużi, u djamanti
suġġetti għall-projbizzjonijiet msemmija
fil-paragrafu 1."
(2)          Għandu
jiddaħħal l-Artikolu 21a li ġej:
"Artikolu 21a
Permezz ta' deroga mill-Artikolu 14,
l-awtoritajiet kompetenti tal-Istati Membri jistgħu jawtorizzaw, taħt
iċ-ċirkostanzi li huma jqisu xierqa, ir-rilaxx ta' ċerti fondi
ffriżati jew riżorsi ekonomiċi tal-Bank Ċentrali tas-Sirja
jew li ċerti fondi jew riżorsi ekonomiċi tal-Bank Ċentrali
tas-Sirja jsiru disponibbli, wara li jkunu ddeterminaw li l-fondi jew
riżorsi ekonomiċi huma meħtieġa sabiex jiġi pprovdut
kreditu jew istituzzjonijiet finanzjarji b'likwidità għall-iffinanzjar
tal-kummerċ, sakemm l-Istat Membru kkonċernat ma jkunx innotifika lill-Istati
Membri l-oħra u lill-Kummissjoni b'dik id-determinazzjoni u bl-intenzjoni
tiegħu li jagħti awtorizzazzjoni mill-anqas għaxart ijiem qabel
l-awtorizzazzjoni." 
Artikolu 2
L-Anness II tar-Regolament (UE) Nru 36/2012
huwa emendat skont l-Anness I ta' dan ir-Regolament.
Artikolu 3
It-test stabbilit fl-Anness II tar-Regolament
huwa miżjud bħala l-Anness VIII tar-Regolament (UE) Nru 36/2012.
Artikolu 4
Dan ir-Regolament għandu jidħol
fis-seħħ fil-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika b'mod dirett fl-Istati Membri kollha.
Magħmula fi Brussel, 
                                                                       Għall-Kunsill
                                                                       Il-President
ANNESS I
Fl-Anness II ta' mar-Regolament (UE) Nru
36/2012, jiddaħħlu l-punti li ġejjin:
[Kontenut kunfidenzjali]
ANNESS II
Lista ta' deheb,
metalli prezzjużi u djamanti msemmija fl-Artikolu 11a
Kodiċi tas-SA Isem tal-merkanzija
7102      Djamanti, maħdumin jew le,
iżda mhux immuntati jew ingastati.
7106      Fidda (inkluża fidda
miksija bid-deheb jew platinu), mhux maħduma jew f’għamliet semi-manifatturati,
jew f’għamla ta’ trab.
7108      Deheb (inkluż deheb miksi
bi platinu), mhux maħdum jew f’għamla semimanifatturata, jew
f’għamla ta' trab.
7109      Metalli ta’ valur baxx jew
fidda, miksijin bid-deheb, mhux maħdumin aktar ħlief
semi-manifatturati.
7110      Platinu, f’għamliet mhux
maħdumin jew semimanifatturati, jew f’għamla ta’ trab.
7111      Metalli ta’ valur baxx, fidda
jew deheb, miksijin bil-platinu, mhux maħdumin aktar ħlief
semimanifatturati.
7112      Skart u fdal ta’ metall
prezzjuż jew ta’ metall miksi b’metall prezzjuż; skart u fdal
ieħor li fihom metall prezzjuż jew komposti ta’ metall prezzjuż,
ta’ tip użat l-aktar għall-irkupru ta’ metall prezzjuż.
7502      Nikil mhux maħdum.
7503      Skart u fdal ta’ nikil.
7504      Trabijiet u qxur ta’ nikil.
8103      Tantalu u oġġetti
tiegħu, inklużi skart u fdal.
8112      Renju, Indju,
Ġermanju."
[1]               ĠU L 319, 02.12.2011, p. 56.
[2]               ĠU L 16, 19.1.2012, p. 1–32.